Държавен вестник, бр. 49, 2003 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  49
ведите по чл. 139, ал.2 от Закона за опазване на
околната среда (ЗООС), са с един и същ срок на
действие за цялата продуктова група.
Чл. 9. (1) Националната схема за екомарки-
ровка не се прилага за фармацевтични продук-
ти и медицински изделия по смисъла на § 1, т. 40
от допълнителните разпоредби на Закона за
лекарствата и аптеките в хуманната медицина,
които са предназначени за професионална упот-
реба, използват се по лекарско предписание или
под контрола на медицински персонал, както и
за храни и напитки.
(2) Вещества и препарати, които са опреде-
лени като токсични, силно токсични, опасни за
околната среда, канцерогенни, токсични за ре-
продукцията или мутагенни съгласно Закона за
защита от вредното въздействие на химичните
вещества, препарати и продукти, не могат да
получат екомаркировка по реда на наредбата.
(3) Стоки, произвеждани чрез процеси, които
могат да увредят значително здравето на хората
и/или околната среда или са опасни за потребите-
лите при тяхната обичайна употреба, не могат да
получат екомаркировка по реда на наредбата.
Г л а в а  т р е т а
ОРГАН ЗА УПРАВЛЕНИЕ НА НСЕМ
Чл. 10. (1) Министърът на околната среда и
водите или упълномощено от него лице е ком-
петентният орган, който организира цялостна-
та дейност по изграждането и функциониране-
то на НСЕМ.
(2) В изпълнение на дейностите си по ал. 1
компетентният орган:
1. извършва преценка за съответствие на
определен продукт с общите и специфичните
изисквания за получаване на екомаркировка;
2. присъжда знака за екомаркировка на про-
дукт, отговарящ на изискванията;
3. поддържа регистър на продуктите, полу-
чили екомаркировка по НСЕМ;
4. осъществява контрол за съответствието
на продукта, получил екомаркировка по НСЕМ;
5. прекратява правото за ползване на знака
за екомаркировка и заличава от регистъра про-
дуктите, несъответстващи на изискванията за
нейното получаване;
6. утвърждава обхвата на продуктовите групи;
7. утвърждава специфичните изисквания за
всяка продуктова група, включена в НСЕМ;
8. създава и поддържа правила, процедури,
указания, свързани с дейността на НСЕМ.
Г л а в а  ч е т в ъ р т а
ИЗИСКВАНИЯ ЗА ПОЛУЧАВАНЕ
НА ЕКОМАРКИРОВКА
Раздел I
Общи изисквания
Чл. 11. (1) Екомаркировка може да получи
продукт, притежаващ характеристики, които
му дават възможност да допринесе значител-
но за подобряване на ключовите аспекти на
околната среда, свързани с целите, определе-
ни в чл. 137 ЗООС.
(2) Ключовите аспекти на околната среда
по ал. 1 се определят съгласно индикативната
таблица за оценка в приложение № 1, като се
следват методологичните насоки, определени
в приложение № 2.
Чл. 12. (1) Оценяването на аспектите се ос-
новава на следните правила:
1. при сравнителното оценяване на подобре-
нията по отношение на околната среда се раз-
глежда балансът между ползите и вредите за
нея, включително здравните аспекти и аспек-
тите на безопасността, свързани с измененията
през различните етапи на жизнения цикъл на
продуктите, оценката отчита и възможните пол-
зи за околната среда, свързани с окончателно-
то обезвреждане на разглежданите продукти;
2. ключовите аспекти на околната среда се
определят чрез идентифициране на въздейст-
вията върху околната среда, посредством кои-
то изпитваният продукт от гледна точка на жиз-
нения цикъл дава най-значителен принос за по-
добряване на околната среда, както и аспекти-
те, за които съществува значителен потенциал
за такова подобрение;
3. етапът на предпроизводство от жизнения
цикъл на продуктите включва добива или про-
изводството и преработването на суровините,
както и производството на енергия.
 (2) Аспектите по ал. 1 се отчитат в най-ран-
ния технически възможен етап от жизнения
цикъл на продуктите.
Раздел II
Специфични изисквания
Чл. 13. (1) Специфичните изисквания за по-
лучаване на екомаркировка за всяка продукто-
ва група се определят със заповеди на министъ-
ра на околната среда и водите, съгласно чл. 139,
ал. 2 ЗООС.
(2) Изискванията се разработват съгласно
годишен план за работа, утвърден от министъ-
ра на околната среда и водите.
(3) За всяка продуктова група, включена в
плана за работа, се създава работна група, коя-
то определя обхвата на продуктовата група и
специфичните изисквания към продуктите в нея,
като посочва методите за изпитване и проверка
на съответствието.
(4) Съставът на групата се определя от минис-
търа на околната среда и водите, като се отчитат
интересите на заинтересуваните страни.
(5) При определянето на специфичните
изисквания се ползват методологичните насо-
ки по приложение № 2.
Чл. 14. Специфичните изисквания за полу-
чаване на екомаркировка на продуктова група,
включена в схемата на Европейския съюз за
екомаркировка, се въвеждат в НСЕМ идентич-
но за същата продуктова група и със същия срок
на валидност.